Author: agenda0
Company: agenda

D ô v o d o v á   s p r á v a

k privatizácii časti zdravotníckeho zariadenia

Nemocnica s poliklinikou Sobrance  – časť Fyziatricko-rehabilitačná ambulancia Sobrance, Hollého č. 11

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii časti zdravotníckeho zariadenia Nemocnica s poliklinikou Sobrance – časť Fyziatricko-rehabilitačná ambulancia Sobrance, Hollého č. 11 priamym predajom časti zdravotníckeho zariadenia MUDr. Magdaléne Nebesníkovej, Pavla Horova 8, 073 01 Sobrance.

Predkladaný návrh nemá dopad na zamestnanosť a na tvorbu pracovných miest.

1.	Vymedzenie privatizovaného majetku

Štátna príspevková organizácia s právnou subjektivitou Nemocnica s poliklinikou so sídlom v Sobranciach, ul. Mieru č. 12 bola zriadená zriaďovacou listinou Ministerstva zdravotníctva Slovenskej republiky zo dňa  29.11.1991, číslo 3724/1991-A/XI-2 s účinnosťou od 1.1.1992.
Časť zdravotníckeho zariadenia bola zaradená do privatizácie uznesením vlády SR č. 556/1999 zo dňa 30.6.1999.
Informácia o predložení ZPP na MSPNM SR podľa § 10 ods. 7 zákona č. 92/1991 Zb. bola zverejnená v dennej tlači distribuovanej celoštátne dňa 31.1.2000. 
Do privatizácie podľa predloženého privatizačného projektu vstupuje časť zdravotníckeho zariadenia a to Obvodné zdravotné stredisko Veľké Revištia, Obvodné zdravotné stredisko Podhoroď, Obvodné zdravotné stredisko Krčava,  Obvodné zdravotné stredisko Úbrež, Zubná ambulancia Veľké Revištia a Fyziatricko-rehabilitačná ambulancia Sobrance.
Predkladaný návrh  na vydanie rozhodnutia o privatizácii sa týka  Fyziatricko-rehabilitačnej ambulancie Sobrance, Hollého č. 11. Privatizovaný majetok sa nachádza v katastrálnom území Sobrance.
Hlavný predmet činnosti predmetného zdravotníckeho zariadenia je poskytovanie ambulantnej liečebno – preventívnej zdravotnej starostlivosti v odbore fyziatria a rehabilitácia s pôsobnosťou v okrese Sobrance.
Ekonomická charakteristika časti zdravotníckeho zariadenia Nemocnica s poliklinikou Sobrance – časť Fyziatricko-rehabilitačná ambulancia Sobrance  k 31.12.1998

Počet pracovníkov /os./ | 0
z toho THP | 0
Výkony a mimoriadne výnosy /tis.Sk/ | 43
Náklady /tis.Sk/ | 23
Hospodársky výsledok /tis.Sk/ | 20
Miera odpísania ZP (%) | 28.06
2

Údaje o rozsahu a štruktúre majetku časti zdravotníckeho zariadenia Nemocnica s poliklinikou Sobrance – časť Fyziatricko-rehabilitačná ambulancia Sobrance  k  31.12.1998: 

Aktíva /majetok spolu/                                                   341 tis. Sk
v tom:  
stále aktíva                                                                    341 tis. Sk
 z toho : pozemky                                                            99 tis. Sk         
              budovy a  stavby                                             241 tis. Sk
              stroje a zariadenia                                               1 tis. Sk
 obežné aktíva                                                                   0 tis. Sk
 ostatné aktíva nezachytené v súvahe                              0 tis. Sk
 Záväzky privatizované spolu                                            0 tis. Sk

Majetok samostatne privatizovanej jednotky                341 tis.Sk
2. Návrhy privatizačných projektov vypracovaných na časť zdravotníckeho  zariadenia   Nemocnica s poliklinikou Sobrance - časť Fyziatricko-rehabilitačná ambulancia Sobrance
Základný privatizačný projekt bol vypracovaný vedením zdravotníckeho zariadenia Nemocnica s poliklinikou Sobrance a navrhuje privatizovať časť uvedeného zdravotníckeho zariadenia v šiestich výstupoch.
 
Ministerstvo zdravotníctva SR vo svojom stanovisku zo dňa 22.11.1999 súhlasí s priamym predajom Fyziatricko-rehabilitačnej ambulancie Sobrance a navrhuje ako nadobúdateľa MUDr. Magdu Nebesníkovú, ktorá prevádzkuje neštátnu Fyziatricko-rehabilitačnú ambulanciu v Sobranciach. 

Protimonopolný  úrad SR vo svojom stanovisku zo dňa  14.1.2000 súhlasí, aby záujemca o privatizáciu predmetného zdravotníckeho zariadenia bol vybraný v komisii MSPNM SR pre výber nadobúdateľa, ktorá je poradným orgánom ministersky pre správu a privatizáciu národného majetku SR. S uvedeným súhlasí aj vzhľadom na skutočnosť, že privatizácia zdravotníckeho zariadenia bola zo strany MZ SR uverejnená v denníku Práca a v Zdravotníckych novinách.
Ministerstvo eviduje tieto podnety so záujmom o privatizáciu časti zdravotníckeho zariadenia Nemocnica s poliklinikou Sobrance –  Fyziatricko-rehabilitačná ambulancia Sobrance:

 1. MUDr. Magda Nebesníková, Sobrance, zo dňa 21.9.1999 – žiadosť o kúpu  zdravotníckeho zariadenia
       2. Mestský úrad Sobrance, primátor mesta Ing. Štefan Staško, zo dňa 20.9.1999 - žiadosť o bezodplatný prevod zdravotníckeho zariadenia do majetku mesta.  
Trhové ohodnotenie nebolo vykonané, nakoľko v nadväznosti na prijatú koncepciu 1. etapy transformácie rezortu zdravotníctva sa privatizácia zdravotníckych zariadení v 1. etape realizuje na základe účtovnej hodnoty. 
3.  Postup posudzovania privatizačného projektu 
Základný privatizačný projekt bol predložený zriaďovateľom na MSPNM SR dňa 15.12.1999. Na MSPNM SR bol prerokovaný v pracovnej komisii  s odporúčaním privatizovať majetok časti zdravotníckeho zariadenia – Fyziatricko-rehabilitačná ambulancia Sobrance priamym predajom záujemcovi, ktorý bude vybraný vo výberovom konaní. 

3

MSPNM SR listom zo dňa 9.3.2001 oslovilo známych záujemcov o privatizovaný majetok so žiadosťou o doplnenie podnetu v termíne do 12.4.2001. Dodatok v  stanovenom termíne predložila MUDr. Magda Nebesníková, Pavla Horova 8, 073 01 Sobrance.
Komisia MSPNM SR pre výber nadobúdateľa  privatizovaného majetku priamym predajom zriadená ministerkou pre správu a privatizáciu národného majetku,  posúdila predložený návrh dňa 4.6.2001 a  odporučila ako budúceho nadobúdateľa časti zdravotníckeho zariadenia Nemocnica s poliklinikou Sobrance – Fyziatricko-rehabilitačná ambulancia Sobrance MUDr. Magdalénu Nebesníkovú, Pavla Horova 8, 073 01 Sobrance. Pri svojom odporúčaní vychádzala komisia z nasledovných skutočností:
MUDr. Magdaléna Nebesníková je jediným záujemcom, ktorý predložil svoju ponuku na privatizáciu predmetného zdravotníckeho zariadenia do výberového konania a zároveň splnil všetky podmienky výberového konania. MUDr. Magda Nebesníková, ktorá je prevádzkovateľom neštátnej Fyziatricko-rehabilitačnej  ambulancie v Sobranciach, Hollého č. 11, poskytuje ambulantnú liečebno – preventívnu zdravotnú starostlivosť v odbore fyziatria a rehabilitácia s pôsobnosťou v okrese Sobrance. Hlavným zámerom vybraného nadobúdateľa  je zachovať pôvodný charakter predmetu činnosti s cieľom postupného skvalitnenia a  zvýšenia štandardu poskytovaných služieb a rozšírenie ich rozsahu zavedením nových procedúr. K dosiahnutiu tohto cieľa by mali prispieť investície do modernej zdravotnej techniky a prijatie kvalifikovanej rehabilitačnej pracovníčky. Kúpna cena za nadobudnutie tejto ambulancie bude zaplatená v hotovosti v jednej splátke. Aj Ministerstvo zdravotníctva SR ako zriaďovateľ privatizovaného zdravotníckeho zariadenia odporúča ako budúceho nadobúdateľa zdravotníckeho zariadenia MUDr. Magdu Nebesníkovú.

Z Á V E R :

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Nemocnica s poliklinikou Sobrance – časť Fyziatricko-rehabilitačná ambulancia Sobrance, Hollého č. 11 priamym predajom MUDr. Magdaléne Nebesníkovej, Pavla Horova 8, 073 01 Sobrance.